section_heading: Hrvatske ustanove u Petrovaradinu
paragraph_text: Nakon Prvoga svjetskoga rata smanjuje se bogatstvo tog života i Petrovaradinu i Hrvatima ovog grada. Veliku šteetu nanio je maćehinski odnos obližnjeg Novog Sada. Političke vlasti bile su u Novom Sadu i 1926. godine degradirale su Petrovaradin, oduzevši mu status grada i općine. Politički i administrativno je spojen s Novim Sadom, što je išlo na štetu razvitka Petrovaradina. Niz maćehinskih odluka se nastavio i u prvoj i u drugoj Jugoslaviji. Broj hrvatskoga življa u Petrovaradinu smanjiovao se i desetkovanje je nastavljeno i nakon Drugoga svjetskoga rata i time je izgubio obilježje znamenitog grada Hrvata. Spomen na stara slavna vremena čuvaju živi i neživi spomenici kulture.